เรื่องร้องเรียน: จากเหตุการณฺ์ที่ได้ร้องเรียนและขอความช่วยเหลือไปก่อนหน้านี้ เรื่องความสะอาด และเรื่องการก่อสร้างที่มีหนังสือมาถึงจากสำนักงานเขตบางพลัด ณ ปัจจุบันยังไม่ได้มีการแก้ไขและดำเนินการ และเมื่อวันที่ 15 พ.ค. 2566 ที่ผ่านมาอุปกรณ์และส่วนขั้วอาคารต่างๆเกิดความชำรุดเสียหายเพิ่มมากขึ้นรวมถึงลิฟท์ขนคนโดยสารไม่สามารถใช้การได้และคณะกรรมการผู้อยู่อาศัยได้แจ้งไปถึงโครงการโมเดิร์นคอนโดดังกล่าวยังไม่มีการดำเนินการใดๆเพิกเฉยต่อความเป็นอยู่ของผู้ร่วมอาศัยทำให้ได้รับความเดือดร้อนเป็นอย่างมากจึงขอให้เร่งเข้าตรวจสอบโดยด่วนที่สุดเนื่องจากขณะนี้ผู้ร่วมอยู่อาศัยต้องเดินขึ้นลงในภายในอาคารซึ่งมีหลายชั้นจึงเรียนมาเพื่อโปรดพิจารณาดำเนินการเข้าตรวจสอบโดยเร่งด่วนที่สุด
การดำเนินการของเจ้าหน้าที่: สำนักงานเขตบางพลัด ได้ตรวจสอบตามข้อร้องเรียนดังกล่าวตามใบอนุญาตก่อสร้างอาคารเลขที่ ขบพ 59 / 2561 ลงวันที่ 10 มีนาคม 2561 เป็นอาคารชนิดตึก 8 ชั้น (ตึกA)โดยมีบริษัทโมเดิร์นคอนโด พร็อพเพอร์ตี้ จำกัด เป็นเจ้าของอาคาร  สำนักงานเขตบางพลัดได้มีหนังสือที่ กท 7403/ 1520 ลงวันที่ 15 มีนาคม 2566 แจ้งกรรมการผู้จัดการบริษัทโมเดิร์นคอนโด พร็อพเพอร์ตี้ จำกัด ให้ดำเนินการแก้ไขอาคารบริเวณที่ชำรุดเสียหาย  ปัจจุบันสำนักงานเขตบางพลัดอยู่ระหว่างการติดตามผลดำเนินการกับทางบริษัทฯ
ความเห็นของผู้แจ้ง: หนังสือดังกล่าวคือหนังสือของสำนักงานเขตบางพลัด ที่ข้าพเจ้าได้แนบร้องเรียนแล้วไม่จำเป็นต้องแสดงให้ดูว่าได้ส่งจริง เพราะประชาชนรับทราบแล้วจึงร้องเรียนว่าโมเดิร์นคอนโดไม่ปฏิบัติตามหนังสือฉบับนี้ ซึ่งจุดประสงค์ที่ต้องการให้ดำเนินการคือ เข้าตรวจสอบโครงการโมเดิร์นคอนโด อาคาร 291(A) ว่าเหตุใดจุงไม่ดำเนินการให้แล้วเสร็จและแจ้งสำนักงานเขต และหนังสือฉบับนี้เป็นเพียงหนังสือที่ลงนาม"จึงเรียนมาเพื่อโปรดทราบ" เท่านั้น ไม่ใช่พิจารณาดำเนิการภายในกำหนด หรือมีข้อบังคับให้ปฏิบัติตามเลย ขอแจ้งว่าสำนักงานเขตบางพลัดหลงประเด็นในการร้องเรียนของประชาชน และให้เร่งเข้าตรวจสอบโดยด่วนที่สุด
พื้นที่: แขวงบางพลัด เขตบางพลัด กรุงเทพมหานคร